Nafarroako Parlamentuko Mahaiak, 2018ko apirilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, heldu den ikasturtean Lanbide Heziketako toki gehiago eskaintzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko apirilaren 16an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntza Departamentuak idatziz erantzun ditzan:

- Heldu den ikasturtean Lanbide Heziketako erdi mailako, goi mailako eta oinarrizko lanbide heziketako toki gehiago eskainiko al dira Nafarroako LHko ikastetxeetan, aurtengo ikasturtean baino?

Zehaztu graduak, ikastetxeak, aurtengo ikasturteko eta heldu den ikasturteko toki kopurua.

- Departamentuak zer balorazio egin du eskabide ugari daukaten eta eskainitako toki-kopuruak eskariari aurre egiten ez dioneko erdi mailako eta goi mailako graduei buruz?

Corellan, 2018ko apirilaren 12an

Foru parlamentaria: Alberto Catalán Higueras